Білім беру ұйымдарына медициналық анықтама талап етілмейді
"Білім беру ұйымдарына медициналық анықтама талап етілмейді" | "https://abai.kz/post/115783"
TITLE: Білім беру ұйымдарына медициналық анықтама талап етілмейді
URL: https://abai.kz/post/115783
META: "Білім беру ұйымдарына медициналық анықтама талап етілмейді" | "https://abai.kz/post/115783"
DATE: 03.07.2020
AUTHOR(s): Abai.kz
TOTAL WORDS: 134
TEXT: Қазақстанда балабақша, мектеп, колледж, ЖОО-ларға түсетіндерден медициналық анықтама уақытша талап етілмейді. Бұл туралы Білім және ғылым министрлігі мәлімдеді. Медициналық анықтамаларды алу бойынша туындап жатқан қиындықтарға байланысты азаматтарға білім беру ұйымдарына қабылдану үшін тиісті құжаттарды тапсыру барысында анықтамаларды  уақытша ұсынбауға мүмкіндік беріледі. Азаматтардың қауіпсіздігін қамтамасыз ету мақсатында және денсаулық жағдайы туралы медициналық анықтамаларды алуда туындаған қиындықтарға байланысты Білім және ғылым министрі білім беру ұйымдарына (балабақшаларға, мектептерге, колледждер мен жоо-ларға) құжаттарды медициналық анықтамаларсыз қабылдауға уақытша рұқсат беру туралы бұйрыққа қол қойды. Egov.kz "Электрондық үкімет" порталы арқылы құжаттарды жіберу барысында медициналық анықтамаларды өзіне байланысты емес себептер бойынша ұсына алмайтын азаматтар үшін аталған анықтамаларды кейін ұсынуға мүмкіндік беретін функция іске қосылады. Қазіргі уақытта білім алушылар медициналық тексеруден өткені туралы анықтамаларсыз шартты түрде білім беру ұйымдарына қабылданады. Медициналық анықтамаларды оқу жылы басталғанға дейін мүмкіндік болған кезде тапсыруға болады. Abai.kz
